
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх. №…………………........................
ДО 

ОБЩИНСКИ СЪВЕТ
ЗЛАТОГРАД
ДОКЛАДНА ЗАПИСКА

от Мирослав Митков Янчев  - Кмет на община Златоград
Относно: Средства за организиране и провеждане на мероприятията от Спортния календар, участие на училищни отбори в Ученическите игри и субсидии за спортните клубове през 2024 г.
 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 
Спортният календар на Община Златоград за 2024 г., включва различни състезания и турнири, предоставящи възможност за изява на стотици спортни таланти от Златоград и страната. 

Отново ще се провеждат Ученически игри от календара на Българска асоциация Спорт за учащи, в които участие ще вземат ученици от училищата на територията на Община Златоград. 
За организация и провеждане на мероприятията от програмата на календара и участие на училищни отбори в Ученически игри, включващи пътни разходи, награди, съдийски, медицински такси, озвучаване и пр., са определени 5 000  лева.
През 2024 година, на територията на общината, развиват състезателна и тренировъчна дейност пет спортни клуба – Спортен клуб по баскетбол „Златоград”, Футболен клуб „Златоград” град Златоград, Футболен клуб „Вихър-1965” град Златоград, Плувен клуб „Златоград” и Колоездачен клуб „Фрии уииел проджект” гр. Златоград. Всички те са регистрирани като сдружения с нестопанска цел в обществена полза и са вписани в търговския регистър на Агенция по вписванията. Спортистите от клубовете участват целогодишно в различни първенства и турнири,  както и в състезания на общинско, областно, зонално и национално ниво. Някои от тях, освен тренировъчно-обучителна дейност и участия в турнири и други мероприятия, се състезават и в първенствата на съответните им спортни федерации – ФК „Вихър-1965“ и Спортен клуб по баскетбол Златоград.
За 2024 г., в бюджета на Община Златоград, за субсидии за юридически лица с нестопанска цел – спортни клубове, със седалище и дейност на територията на Община Златоград, са определени средства в размер на 20 000 лева. 

Предвид гореизложеното, предлагам на Общински съвет, за разглеждане и обсъждане, следния проект на:

              Р Е Ш Е Н И Е :
Общински съвет Златоград, на основание чл. 21, ал. 1, т. 6 и т. 23 и ал.2 от Закона за местно самоуправление и местна администрация и Правилата за организиране и провеждане на Ученическите игри за ученици,
РЕШИ:

1. Утвърждава средства за организация и провеждане на мероприятията от програмата на Спортния календар на Община Златоград и участие на училищни отбори в Ученически игри, включващи пътни разходи, награди, съдийски, медицински такси, озвучаване и пр., в размер на 5 000 лева.
2. Утвърждава субсидии за юридически лица с нестопанска цел, за подпомагане на спортни клубове, със седалище и развиващи тренировъчно-състезателна дейност на територията на Община Златоград, средства в размер на 20 000 лв., разпределени, както следва:

Футболен клуб „Вихър-1965” – 5 800 лева

Спортен клуб по Баскетбол „Златоград” – 5 800 лева
Футболен клуб „Златоград” – 4 200 лева
Плувен клуб „Златоград” – 2 800 лева

Колоездачен клуб „Фрии уииел проджект“ гр. Златоград – 1 400 лева

3. Упълномощава Кмета на Община Златоград да определи и договори условията по предоставянето и отчитането на целевите средства по т.2.
С уважение,

МИРОСЛАВ ЯНЧЕВ
Кмет на Община Златоград
Изготвил:

Любомир Ангелов

Директор на дирекция ХД, Б, О и ООС
Съгласувал:
Надя Мангарудова
Директор на дирекция ФСД,Б,ЧР,МД и Т



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

